Byen ble grunnlagt antikkens grekere fra Korint og Tenea og ble etter hvert en av de mektigste bystater (polis). Siracusa var alliert med Sparta og Korint, utøvde sin innflytelse og makt over hele området Magna Graecia hvor den selv var den viktigste byen. Den ble en gang beskrevet av Cicero som «den største gresk by og den vakreste av dem alle», den ble senere en del av den romerske republikk og siden Det bysantinske rike. Deretter overtok byen Palermo på nordsiden av Sicilia dens betydning, ved å være hovedstad for kongedømmet Sicilia. Til sist ble kongeriket forent med kongedømmet Napoli for å utgjøre kongeriket de to sicilier fram til den italienske foreningen i 1860.